**Tezat e masterit për diskutim publik të miratuara nga Departamenti i Pedagogjisë**

**Me datë: 05.11.2021**

|  |
| --- |
| **Vendimet për TEMAT MASTER**  |
| # | Kandidati | Tema e punimit | Komisioni | Vendimi | Vërejtje dhe sugjerime |
| 1 | Flutura Ibrahimi | Ndikimi i teknikave të vlerësimit formativ në arritjen e rezultateve të të nxënit në lëndën e gjuhës shqipe | Kryetar/e | Majlinda Gjelaj | Miratohet |   |
| Mentor/e | Hatixhe Ismajli |
| Anetar/e | Myrvete Dreshaj |
| 2 | Bukurije Feka  | Roli i udhëheqësit në zhvillimin e bashkëpunimit me prindërit – studim rasti institucionet parashkollore publike në Prishtinë | Kryetar/e | Vlora Syla | Miratohet |   |
| Mentor/e | Arlinda Beka  |
| Anetar/e | Ganimete Kulinxha |
| 3 | Herolinda Halimja | Identifikimi i vështirësive tek mësimdhënësit e gjuhës shqipe në punë me nxënës me nevoja të veçanta | Kryetar/e | Ardita Devolli  | Miratohet |   |
| Mentor/e | Vlora Syla |
| Anetar/e | Xhavit Beqiri |

**FLUTURA IBRAHIMI**

**Tema: “Ndikimi i teknikave të vlerësimit formativ në arritjen e rezultateve të të nxënit në lëndën e gjuhës shqipe”**

**Komisioni:**

**Prof. Majlinda Gjelaj - kryetare**

**Prof. Myrvete Dreshaj-Baliu-anetare**

**Prof. Hatixhe Ismajli - mentore**

**ABSTRAKTI**

Në këtë punim të masterit u shqyrtuan teknikat e vlerësimit formativ dhe ndikimi i tyre në arritjen e rezultateve të të nxënit në lëndën e gjuhës shqipe, të cilat ndihmojnë në sigurimin e informatave kthyese për të lehtësuar të nxënit dhe për të përmirësuar nxënien.

Metodologjia e përdorur gjatë këtij hulumtimi ishte metoda e përzier, sasiore dhe cilësore e cila mundësoi përgjigjet në pyetjet e hulumtimit që lidhen me teknikat e VpN-ës në lëndën e gjuhës shqipe. Të dhënat sasiore u analizuan me metodën statistikore përmes programit SPSS, ndërsa ato cilësore analizuan me metodën induktive. Qëllimi i hulumtimit është analiza e teknikave të vlerësimit formativ si dhe ndikimi i tyre në arritjen e rezultateve të të nxënit në lëndën e gjuhës shqipe. Pyetja hulumtuese është: Çfarë ndikimi ka përdorimi i teknikave të vlerësimit formativ në arritjen e rezultateve të të nxënit në lëndën e gjuhës shqipe?. Hulumtimi u zhvillua në tri shkolla fillore në Prishtinë përkatësisht shfmu “Faik Konica”, shfmu “Xhemajl Mustafa” dhe shfmu “Naim Frashëri” të zgjedhura si mostër e këtij punimi. Ky hulumtim u realizua në klasët II-V në të cilin u përfshinë 90 nxënës dhe 40 mësimdhënës, për të cilët u përgatitën pyetësorë dhe 5 ekspertë të fushës të cilët u intervistuan.

Në këtë hulumtim u nxorrën përfundime se përdorimi i teknikave të VpN lehtësojnë mësimdhënien dhe nxënien, nxisin dëshirën, përkushtimin, pjesëmarrjen aktive, të menduarit e nivelit të lartë si dhe orientojnë nxënësit për arritjen e rezultateve të të nxënit. Gjithashtu u vunë në pah teknikat informata kthyese, vlerësimi i ndërsjellë, vetëvlerësimi dhe parashtrimi i pyetjeve si më të përshtatshmet për zbatimin e vlerësimit.

Fjalët kyçe: *Vlerësimi formativ (VpN), teknikat e vlerësimit formativ, vetëvlerësimi, vlerësimi i ndërsjellë, informata kthyese*.

**BUKURIJE FEKA**

**Tema:** **“Roli i udhëheqësit në zhvillimin e bashkëpunimit me prindërit – studim rasti institucionet parashkollore publike në Prishtinë”**

**Komisioni:**

1. **Arlinda Beka-mentore**
2. **Vlora Syla-kryetare**
3. **Ganimete Kulinxha-anëtare**

**Abstrakti**

Familja dhe institucionet parashkollore ndikojnë në personalitetin dhe të ardhmen e fëmijëve. Aftësia për integrimin e familjeve dhe institucioneve parashkollore, si dhe vendosjen e bashkëpunimit midis tyre është qenësor në mirëqenien dhe suksesin e fëmijëve.

Institucioni parashkollor duhet të ketë parasysh vështirësitë dhe sfidat me të cilat përballen prindërit. Dhe në bashkëpunimin e institucionit parashkollor me familjen, udhëheqësi ka rol shumë të rëndësishëm në ndërtimin e raportit të mirëbesimit dhe tejkalimin e sfidave që rrjedhin nga kjo.

Ky hulumtim ka pasur për qëllim të identifikojë qasjet për bashkëpunimin që duhet të ketë institucioni parashkollor me prindërit, me theks të veçantë për rolin që duhet të ketë udhëheqësi.

Hulumtimi është realizuar përmes metodologjisë mikse (sasiore dhe cilësore). Popullacioni ka qenë drejtorë, edukatore dhe prindër. Grupi që është përcjell nga afër (mostra) kanë qenë i përbërë nga udhëheqëset e 6 institucioneve parashkollore publike në Prishtinë, si dhe 40 prindër dhe edukatore.

Rezultatet e hulumtimit kanë nxjerrë në pah rëndësinë që i kushtohet rolit të udhëheqësit në nxitjen dhe motivimin për bashkëpunimin më të madh me prindërit e fëmijëve në institucionet parashkollore publike në Prishtinë.

***Fjalët kyçe***: *udhëheqësi, prindër, fëmijë, institucioni parashkollor, bashkëpunim.*

**HEROLINDA HALIMJA**

**Tema: “Identifikimi i vështirësive tek mësimdhënësit e gjuhës shqipe në punë me nxënës me nevoja të veçanta”**

**Komisioni:**

**Dr.sc.Vlora Sylaj-mentor**

**Dr.sc.Ardita Devolli-kryetar**

**Dr.sc.Xhavit Beqiri-anetar**

**ABSTRAKTI**

Synimi i këtij punimi ishte që të trajtohet tema: Identifikimi i vështirësive tek mësimdhënësit e Gjuhës Shqipe në punë me nxënës me nevoja të veçanta

Në këtë projekt hulumtues, ne i hulumtuam dhe identifikuam fenomenin e vështirësive te mësimdhënësve të gjuhës shqipe në përshtatjen dhe integrimin e nxënësve me nevoja te veçanta me metodologjinë e nxënies të shkollave speciale dhe në klasat e bashkangjitura në Prizren.

Ky studim synoj të identifikojë sfidat dhe vështirësitë që hasin mësimdhënësit tek nxënësit me nevoja te veçanta gjatë procesit mësimor në lëndën e gjuhës shqipe, si dhe perceptimet e mësimdhënësve në të nxënit e kësaj lënde mësimore me nxënësit me nevoja të veçanta. Në fokus të studimit janë përjetimet, qëndrimet dhe opinionet e mësimdhënësve lidhur me procesin e mësimnxënies, metodologjinë e punës në lëndën e gjuhës shqipe, si dhe gjithë përfshirjes të nxënësve me nevoja te veçanta në metodat e përdorura nga ta. Metoda e përzgjedhur për të mbledhur të dhënat është metoda e rishikimit të literaturës dhe metoda sasiore dhe cilësore përmes intervistave gjysmë të strukturuara dhe intervistat me mësues, ku si fokus grupe të realizimit të hulumtimit kishim dy shkolla speciale dhe dy klasë të bashkangjitura me nxënës me nevoja të veçanta në shkollat e rregullta në Prizren.

Në këtë projekt përdorem metodat kuantitative dhe kualitative, pra u përdoren metoda të kombinuara për të mbledhur të dhëna nga mësimdhënësit e shkollave speciale dhe klasat e kombinuara në shkollat e rregullta për të identifikuar barrierat në mësimdhënie dhe nxënie në lëndën e gjuhës shqipe. U zbulua se problemet janë të shumëanshme dhe në përputhje me rrethanat, zgjidhjet kërkojnë përpjekje të përgjithshme nga të gjithë aktorët e interesuar. Problemet variojnë nga aspektet pedagogjike, sociale, emocionale, etj.

Ky hulumtim do të ketë një kontribut në përpjekjen për të identifikuar disa nga aspektet kryesore të barrierave, të cilat iu shkaktojnë pengesa mësimdhënësve në mësimdhënie dhe nxënie në lëndën e gjuhës shqipe dhe në këtë mënyrë do të arrijë të kontribuoj drejt zgjidhjes së mundshme dhe tejkalimit të barrierave në punë me nxënësit me nevoja të veçanta. Mund të përdoret gjithashtu si një punë fillestare për ata që janë të interesuar të bëjnë studime të mëtejshme në këtë fushë.

**Fjalët kyçe**: *Nxënës me nevoja të veçanta, arsim gjithëpërfshirës, perceptime, mësimdhënës.*